钦定古今图书集成/明伦汇编/氏族典/第369卷 > 《郑樵通志》 > 南居仁
## 钦定古今图书集成/明伦汇编/氏族典/第369卷 > 《郑樵通志》 > 南居仁

按《陕西通志》：“居仁字思敦，企仲次子。天启壬戌进士，
仕至祭酒。疏奏告示八款。又因豫州失守，士民半化
为贼，复疏陈慎选师儒，发明节义，上嘉纳之。会上临
雍释奠，佐鬯成。礼毕，升堂坐讲讽切，上悦甚，赐文锦
二袭，擢詹事，拜经筵日讲。卒年六十。赐祭葬，赠礼部
右侍郎。居仁天性孝友，太宰以朝典肃家，与兄仪部”
奉庭训唯谨，贫者藉以举火，缓急为周旋，人归义焉。
著有《遹修堂集》十卷。